“ทองไทย” ขึ้น 150 บาท ตามตลาดโลก กังวลยุโรปประกาศล็อกดาวน์ คุม “โควิด” รอบใหม่
“ทองไทย” ขึ้น 150 บาท ตามตลาดโลก กังวลยุโรปประกาศล็อกดาวน์ คุม "โควิด" รอบใหม่ 
“ทองไทย” ขึ้น 150 บาท ตามตลาดโลก กังวลยุโรปประกาศล็อกดาวน์ คุม "โควิด" รอบใหม่
16 ต.ค. 2563

สมาคมค้าทองคำ รายงานราคาทอง (96.5%) วันนี้ (16 ต.ค.63) เมื่อเวลา 09.26 น.ที่ผ่านมา ปรับขึ้น 150 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่แม้มีการประกาศราคาทั้งหมด 5 รอบ แต่ราคารวมไม่เพิ่มไม่ลดจากเมื่อวันพุธ (15 ต.ค.)
โดยราคาทองคำแท่งวันนี้ รับซื้ออยู่ที่บาทละ 28,050.00 บาท ขายออกที่ราคาบาทละ 28,150.00 บาท
ทองรูปพรรณ รับซื้ออยู่ที่ราคาบาทละ 27,545.72 บาท ขายออกที่บาทละ 28,650.00 บาท
ราคาทองคํา Spot เช้านี้เคลื่อนไหวที่บริเวณ 1,907 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 1.6 ดอลลาร์  สู่ระดับ 1,908.9 ดอลลาร์ เนื่องจากได้รับแรงหนุนจากการเข้าซื้อสินทรัพย์ปลอดภัย ภายหลังจากที่หลายประเทศในยุโรปประกาศมาตรการล็อกดาวน์รอบใหม่เพื่อคุมการระบาดของโรคโควิด-19 อย่างไรก็ดี สกุลเงินดอลลาร์ที่ยังแข็งค่าได้สกัดแรงบวกของราคาทองคำ